મીત્રો આપના માટે ગોચર ગ્રહોનું ભ્રમણ મંગળ કેતુનો અશુભ બંધન યોગ જન્મના ચંદ્રથી વ્યયસ્થાનમા મળી રહ્યો છે તો પણ કાર્યોમાં સફળતા મળી શકે છે. માત્ર વધુ પડતો આત્મવિશ્વાસ અને ખરાબ સંગતોથી નિષ્ફળતા અને નિરાશા મળી શકે છે. તેથી ધીરજ ધરવી જરૂરી છે. મિલ્કત અને વારસાઈ કાર્યોમા અડચણો મળી શકે છે. પત્ની બાગીદારો અને વડીલો સાથે વિવાદો ન સર્જાય તે જોશો પત્નીનું આરોગ્ય ચિંતા આપી શકે છે. આર્થિક પરિસ્થિતી અને જાહેર જીવનથી લાભ રહેશે કોર્ટ કચેરી અને મોસાળ પક્ષથી ચિંતા મળી શકે છે. યાત્રા પ્રવાસ અને ધાર્મિક કાર્યોમા આર્થિક વ્યય મળી શકે છે. આપના માટે શનિવારના વ્રત અને ગણપતીના મંત્ર પૂજન કરવાથી લાભ રહેશે. બહેનો અને વિદ્યાર્થીઓ માટે મિશ્રફળદાયી સમય રહેશે.